
 11ος Νυχτερινός Δρόμος Νερού Έδεσσας 2026

Η ΕΑΣ ΣΕΓΑΣ Κεντρικής Μακεδονίας, ο Δήμος Έδεσσας & φορείς της Έδεσσας συνδιοργανώνουν τον 11ο ΝΥΧΤΕΡΙΝΟ ΔΡΟΜΟ ΝΕΡΟΥ ΕΔΕΣΣΑΣ, το Σάββατο 31 Οκτωβρίου 2026.
Η διοργάνωση πραγματοποιείται σε συνεργασία με τον Γυμναστικό Σύλλογο Έδεσσας, την Εδεσσαϊκή Γυμναστική Ένωση, τον Σύλλογο Βετεράνων Αθλητών Στίβου Έδεσσας, τον ΠΑΣ ΑΕΡΩΠΟΣ Έδεσσας, Εδεσσαίοι Εθελοντές & τις Σχολικές Μονάδες Λυκείων Έδεσσας, τον Σύλλογο Συνταξιούχων ΔΕΗ Ν.Πέλλας, τον Σύλλογο Νεφροπαθών Ν.Πέλλας «Οι Άγιοι Ανάργυροι», τον Σύλλογο Καρκινοπαθών Έδεσσας, τον Σύλλογο Μικρασιατών Ν.Πέλλας «Η Μπίγα», τον Φιλοπρόοδο Σύλλογο Έδεσσας «Μ.Αλέξανδρος» με την στήριξη της Τροχαίας Έδεσσας. Η δρομική εκδήλωση είναι αφιερωμένη στα ελευθέρια της Έδεσσας με σύνθημα «Τρέχω Ελεύθερα, Σκέφτομαι Ελεύθερα, Δημιουργώ Ελεύθερα»
ΠΡΟΚΗΡΥΞΗ

11ος Δρόμος Νερού Έδεσσας 2026

ΗΜΕΡΟΜΗΝΙΑ ΔΙΕΞΑΓΩΓΗΣ: ΣΑΒΒΑΤΟ 31 ΟΚΤΩΒΡΙΟΥ 2026

ΤΟΠΟΣ ΕΚΚΙΝΗΣΗΣ: Μικροί Καταρράκτες Έδεσσας

ΩΡΑ ΕΚΚΙΝΗΣΗΣ: 19:00

ΤΕΡΜΑΤΙΣΜΟΣ: Μικροί Καταρράκτες Έδεσσας

ΕΓΓΡΑΦΕΣ :
Εγγραφές : Από Κυριακή 18 Οκτωβρίου 2026 ως εξής:
Ηλεκτρονικά στη φόρμα μέχρι τις 27/10/2026 στις 24:00. 
(Πατήστε για υποβολή)

ΔΙΚΑΙΩΜΑ ΣΥΜΜΕΤΟΧΗΣ:
Δικαίωμα συμμετοχής έχουν όλοι οι αθλητές και αθλήτριες, άνω των 18 ετών, οι οποίοι θα τρέξουν αποκλειστικά με δική τους ευθύνη ενώ θα πρέπει να έχουν εξεταστεί από ιατρό πρόσφατα. Αθλητές κάτω των 18 ετών γίνονται δεκτοί με υπεύθυνη δήλωση του γονέα.

ΔΗΛΩΣΕΙΣ ΣΥΜΜΕΤΟΧΗΣ: 
Οι ατομικές δηλώσεις συμμετοχής-εγγραφές θα γίνονται υποχρεωτικά μέσω της ιστοσελίδας www.edessacity.gr ΝΥΧΤΕΡΙΝΟΣ ΔΡΟΜΟΣ ΝΕΡΟΥ του Δήμου Έδεσσας, συμπληρώνοντας την αντίστοιχη φόρμα εγγραφής και αυτόματης πληρωμής. Το κόστος συμμετοχής είναι 8,00 ευρώ.

Η εγγραφή / αυτόματη πληρωμή είναι ατομική και πρέπει να δηλώσετε το ονοματεπώνυμο σας οπωσδήποτε και μέχρι την 27.10.2026. Δηλώσεις συμμετοχής θα γίνουν δεκτές και την ημέρα του αγώνα (έως και δύο ώρες πριν την έναρξη) σε πολύ περιορισμένο αριθμό συμμετοχών, με κόστος συμμετοχής στα δέκα (10,00) ευρώ. Με το κόστος συμμετοχής καλύπτονται τα έξοδα του αγώνα, η ηλεκτρονική χρονομέτρηση, το μετάλλιο και διάφορα έξοδα των αθλητών και επίσης ένα ποσό ανά συμμετοχή κατατίθεται υπέρ φορέα στήριξης ευάλωτων κοινωνικών ομάδων της Έδεσσας (Για φέτος είναι ο Σύλλογος Καρκινοπαθών Έδεσσας) 

ΓΡΑΜΜΑΤΕΙΑ ΕΚΚΙΝΗΣΗΣ – ΠΡΟΣΕΛΕΥΣΗ ΑΘΛΗΤΩΝ :
- Η γραμματεία θα λειτουργήσει το Σάββατο 31/10 από τις 10:00 μέχρι τις 17:00 στους Μικρούς Καταρράκτες Έδεσσας. Οι αθλητές θα παραλαμβάνουν τον αριθμό συμμετοχής, τον οποίο πρέπει να φέρουν στο στήθος με το ατομικό chip χρονομέτρησης. Όσοι έχουν εγγραφεί και καταβάλλει το ποσό συμμετοχής εγκαίρως (έως 27.10.26) στον αριθμό συμμετοχής θα είναι τυπωμένο και το επώνυμο/όνομα του/της συμμετέχοντα/συμμετέχουσας.
- Στον χώρο υπάρχουν αποδυτήρια ανδρών, γυναικών, WC, ιατρός αγώνα, καθώς και τα προσωπικά είδη των δρομέων τα οποία θα φυλάσσονται σε ειδικό χώρο και θα παραδίδονται από εθελοντές με την επίδειξη του αριθμού συμμετοχής.


ΔΙΑΔΡΟΜΗ:
Η εκκίνηση θα γίνει από το Πάρκο Μικρών Καταρρακτών Έδεσσας, θα ακολουθήσει τον παραποτάμιο δρόμο προς περιοχή Βαροσίου, της παλιάς πόλης της Έδεσσας, του Πάρκου Καταρρακτών, του Κολυμβητηρίου ακολούθως προς την βυζαντινή γέφυρα που περνούσε η Αρχαία Εγνατία Οδός και η επιστροφή θα γίνει με παράλληλη διαδρομή με τα ποτάμια και με τερματισμό στο Πάρκο Μικρών Καταρρακτών στο κεντρικό πεζόδρομο της Έδεσσας. Όλη η διαδρομή είναι σκληρού δαπέδου και είναι επίπεδη.

Χιλιομετρικές ενδείξεις:
Σε κάθε χιλιόμετρο της διαδρομής θα υπάρχει ένδειξη χιλιομετρικής απόστασης.

ΣΤΑΘΜΟΙ ΝΕΡΩΝ – ΧΥΜΩΝ:
Σταθμοί ανεφοδιασμού θα υπάρχουν στην εκκίνηση και στον τερματισμό της διαδρομής. 

ΔΙΑΡΚΕΙΑ ΑΓΩΝΑ:
Η συνολική διάρκεια του αγώνα είναι μια (1) ώρα.
Εκκίνηση ώρα 19:00, λήξη τερματισμών ώρα 20:00. Οσοι συμμετέχουν πέραν αυτού του χρόνου τρέχουν με δική τους ευθύνη.

ΤΕΡΜΑΤΙΣΜΟΣ:
Μικροί Καταρράκτες Έδεσσας
Στον τερματισμό θα υπάρχουν νερά, χυμοί και θα προσφερθούν επίσης Μήλα από το Vegoritida Apple Festival (Φεστιβάλ Μήλου Βεγορίτιδας). Σε περίπτωση κακοκαιρίας έχει προβλεφθεί χώρος για την υποδοχή των δρομέων. Τα προσωπικά είδη των δρομέων θα παραδίδονται από τον ειδικό χώρο φύλαξης, με ευθύνη εθελοντών.

ΧΡΟΝΟΜΕΤΡΗΣΗ:
Σε κάθε συμμετέχοντα θα δοθεί ένα τσιπ χρονομέτρησης (Bib). Για τον έλεγχο των συμμετεχόντων θα υπάρχουν δυο σταθμοί ελέγχου στο ενδιάμεσο της διαδρομής και στον τερματισμό. Δρομείς που δε θα ακολουθήσουν τη διαδρομή και τα προβλεπόμενα σημεία ελέγχου θα ακυρώνονται.
Προσοχή: Ο χρόνος σας δεν θα καταχωρηθεί και δεν θα συμπεριληφθείτε στα αποτελέσματα εάν δεν έχετε το chip χρονομέτρησης και δεν περνάτε πάνω από τους τάπητες χρονομέτρησης.

ΜΕΤΡΗΣΗ ΔΙΑΔΡΟΜΗΣ:
Η διαδρομή του Δρόμου Νερού είναι 5.100μ.

ΑΠΟΝΟΜΕΣ:
Οι απονομές στους νικητές θα γίνουν στον χώρο τερματισμού αμέσως μετά την λήξη της εκδήλωσης ώρα 20:00.

ΕΠΑΘΛΑ: 
Απονέμεται μετάλλιο και δίπλωμα σε καθένα από τους τρεις πρώτους νικητές της κατάταξης ανδρών και γυναικών, όλων των κατηγοριών. Στον πρώτο αθλητή και στην πρώτη αθλήτρια κάθε κατηγορίας θα απονεμηθεί κύπελλο-βραβείο. Σε όλους τους δρομείς που θα τερματίσουν θα δοθεί αναμνηστικό μετάλλιο.

ΚΑΤΗΓΟΡΙΕΣ 
ΑΝΔΡΩΝ                ΓΥΝΑΙΚΩΝ
1. Έως 18               1. Έως 29
2. 19 - 29                 2. 30 - 49
3. 30 - 39                 3. 50 +
4. 40 - 49
5. 50 - 59
6. 60+

ΙΑΤΡΙΚΑ:
Η πιστοποίηση της υγείας των αθλητών και αθλητριών είναι υποχρεωτική και αποτελεί προϋπόθεση για την συμμετοχή τους σε αγώνες για αυτό όσοι θα συμμετάσχουν, υποχρεούνται να έχουν υποβληθεί πρόσφατα σε ιατρικό έλεγχο με προσωπική τους ευθύνη και να μην αποκλείει την συμμετοχή τους. Κατά τον αγώνα ασθενοφόρο με ιατρό θα είναι έτοιμο να συνδράμει σε περίπτωση ανάγκης τους δρομείς.

Ιατροί θα υπάρχουν στον χώρο εκκίνησης και στον τερματισμό.
Επίσης την πληρότητα ιατρικής κάλυψης του αγώνα εξασφαλίζουν ομάδες πιστοποιημένων διασωστών που θα καλύπτουν τον αγώνα.

ΑΣΦΑΛΕΙΑ ΔΙΑΔΡΟΜΗΣ:
Η τροχαία Έδεσσας με προσωπικό και οχήματα θα παρέχει την απόλυτα ασφαλή όδευση των δρομέων σε προγραμματισμένη διακοπή της κυκλοφορίας των οχημάτων στους εμπλεκόμενους δρόμους, σε συνεργασία με τους εθελοντές ποδηλάτες.


ΕΚΔΗΛΩΣΗ ΕΝΑΡΞΗΣ:
Πριν την έναρξη του αγώνα βραβεύονται παλαίμαχοι Εδεσσαίοι αθλητές/αθλητριες όπως επίσης και αθλητές/αθλήτριες στίβου που έχουν διακρίσεις μέσα στην χρονιά ως ελάχιστη αναγνώριση από τον Δήμο Έδεσσας

ΕΚΔΗΛΩΣΗ ΛΗΞΗΣ:
Αμέσως μετά την λήξη της εκδήλωσης θα ακολουθήσει DJ Party Εθελοντών στους μικρούς Καταρράκτες με βραβεύσεις και πολλές εκπλήξεις για την αναγνώριση της αξίας του εθελοντισμού και των εθελοντών σε συνεργασία με το Μητρώο Εθελοντών Δήμου Έδεσσας.

